שיחה:רחוב אלנבי

message: בתאריך 15.7.07 הוסיף משתמש:Ingsoc בינויקי לויקי באנגלית ולעוד שפה בשם "Tagalog", אחרי שהערך עד כה היה ללא קישורים לשפות נוספות. מתוך סקרנות, מצאתי כי מדובר בשפה המדוברת בפיליפינים Tagalog language. מסתבר שבויקיפדיה הטגלוגית שבה יש כ-6,200 ערכים בלבד, אחד מהם הוא רחוב אלנבי! מה זה אומר? איך קרה שדווקא בשפה שלא רבים מדברים (רק 24 מליון איש כשפת אם...) וודאי לא רבים יחסית כותבים בה בויקיפדיה, יש ערך על רחוב בתל אביב, הרבה לפני שקיים בשפות מתבקשות יותר? האם עובדים זרים שחוזרים לפיליפינים נרשמים לוויקיפדיה וכותבים על המקומות שהם מבחינתם ישראל? מעניין... השמח בחלקו  (-: 08:53, 15 ביולי 2007 (IDT)
replies: text: אתה יכול לשאול את המשתמש הטאגלוגי זיבוט שהעלה לשם את הערך. ד.ט 11:42, 15 ביולי 2007 (IDT)
replies: text: :שאלתי אותו (מחכה לתשובה). הדבר העוד יותר מעניין שהערך הפיליפיני נכתב כבר במרץ 2006 בתקופה בה היו בויקיפדיה ההיא רק 2,200 ערכים ! הערך הפיליפיני על רחוב אלנבי נכתב 14 חודשים לפני זה העברי... השמח בחלקו  (-: 12:40, 15 ביולי 2007 (IDT)
replies: text: ::רחוב אלנבי הוא רחוב זקן, ויש אומרים - במצב סיעודי, בוודאי יש לו מטפלת פיליפינית. דוד שי 23:43, 15 ביולי 2007 (IDT)
thread_title: הידעת?

message: חבל שלא כתוב כאן גם על התחבורה ברחוב: ברחוב מותר לנסוע רק בכיוון אחד כי השני לתחבורה ציבורית בלבד.  בשעות מסויימות מותר לנסוע ברכב פרטי בשני הכיוונים.
כדאי לכתוב על זה כדי שאפשר יהיה להעזר במידע זה. 77.124.169.43 18:06, 20 באוקטובר 2011 (IST)
thread_title:  הצעה לתוספת 

message: בכל חיפוש בגוגל מוצאים כאילו קולנוע תמר התחיל בהקרנות של סרטי ילדים. אולם זו כנראה טעות שהועתקה ממקור משותף.
לפי יומני האישי ראיתי שם ביולי 1959 את "גונבי האוםניים" ועוד לפני כן את "האדם השלישי" שחנך את הקולנוע ואת הסרט הישראל "מקללה לברכה". אף אחד מהם אינו סרט ילדים.
יש מישהו שיכול לאמת את זכרונותי, הסותרים את כל ציטוטי גוגל. Michael Shefa - שיחה 20:26, 30 באוקטובר 2011 (IST)
replies: text: בינתיים מצאתי אישוש לידע האישי שלי: "
http://www.haaretz.co.il/CM.articles_item,1019,209,54474,.aspx
12. קולנוע "תמר"
רן09/09/2010 17:11:34
חבל שקולנוע "תמר", בפסז' של רחוב אלנבי 111 הוזכר רק כבדרך אגב. ל"תמר" שמור מקום של כבוד בהיסטוריה של בתי-הקולנוע בישראל. הוא היה הראשון שהקרין נון-סטופ ואני זוכר את השעות עד היום: 10, 12, 2, 4, 7.15, 9.30. בהדרגה קמו לו מחקים: "מתמיד", "המרכז", "דן", "זמיר" ו"פריז". לפני שהידרדר לעמק הבכא של סרטי פורנו, הוקרנו בו כמה מהסרטים הטובים ביותר בתקופתם: "האדם השלישי" (שחנך את הקולנוע), או ""האורז המר" עם סילואנה מנגאנו", אם למנות מעטים. והיתה כמובן סדרת סרטי "פאנטומאז" עם לואי דה פינס הבלתי נשכח, ו"חוזליטו". גילוי נאות: אבי ז"ל היה בין מקימיו ועבד בו עשרות שנים כמקרין (אז קראו לזה מכונאי) ואחר-כך כמנהל.
replies: text: :בינתיים מצאתי עוד התיחסויות לכך שקולנוע תמר בראשיתו לא היה קולנוע של סרטי ילדים. בעיקר ב"טוקבקים" למאמרים שגויים בעתונים. אחד מהם גם מסביר את מקור הטעות הנפוצה. דני ל. כותב בקפה דה-מרקר:"אינני זוכר שהוא היה אי פעם קולנוע לילדים. נכון שכשהיינו בורחים מבית ספר הלכנו אליו כי הוא היה הראשון שהתחיל להקרין בשעה עשר בבוקר ובמחיר כרטיס אחד יכולת לראות את הסרט כמה פעמים". http://cafe.themarker.com/post/595048/  כדי להגיע לטוקבק, צריך לעשות חיפוש ל"תמר"Michael Shefa - שיחה 13:34, 4 בנובמבר 2011 (IST)
replies: text: ::קולנוע תמר אולי לא היה במוצהר "קולנוע לילדים", אם בכך הכוונה לסרטי מיקי מאוס ודומיהם, אבל אני ראיתי בו סרט בשם "הנאמן" (Yellow במקור), את "הקבלקדה" של צ'רלי צ'פלין ו"מלאך עובר בברוקלין" ועוד סרטים רבים, שהיו בין "לכל המשפחה" לבין "לילדים". נדמה לי ששם גם ראיתי את "היידי בת ההרים", אבל אינני בטוחה. בכל אופן, בשנות ה-50' זה היה בפירוש בית קולנוע תמים למשפחות עם ילדים, ורק אחר כך שינה את ייעודו. לגבי סרטים כמו "האורז המר" וכו', ייתכן שאלה הוקרנו בשעות הערב והסרטים שאני ציינתי הוקרנו ביומיות.שלומית קדם - שיחה 08:54, 22 ביוני 2013 (IDT)
replies: text: :::אני לא יודע למה  התכוונת, שלומית, בכינוי "קולנוע תמים". באותם ימים הוא אכן לא הציג סרטים פורנוגרפיים.  אבל זכרונותי שונים משלך. אני ראיתי שם בשעות הבוקר, כ"שהתפלחנו" מבית הספר, את הסרטים שהזכרתי מקודם. אולי הציגו גם סרטי ילדים, אבל זה לא הופך אותו ל"קולנוע לילדים".Michael Shefa - שיחה 11:37, 22 ביוני 2013 (IDT)
replies: text: ::::מיכאל, לא הגדרתי אותו "קולנוע לילדים" אלא "קולנוע שהוצגו בו סרטי ילדים", בניגוד לקולנוע לסרטי פורנו, כפי שהיה בשנים הבאות. לגבי השוני בזכרונותינו, סביר להניח, שבשעות הבוקר, כשילדים טובים (כמוני) אמורים להיות בבית הספר, לא הוצגו בו סרטים שמתאימים לילדים. זה לא היה חינוכי מצד הנהלת הקולנוע לעודד התפלחות מבית הספר, נכון? אבל בשעות אחר הצהריים, כשילדים טובים (כמוני) הלכו לקולנוע, אז הוצגו בו סרטים כמו "גונבי האופניים", "מלאך עובר בברוקלין" ורבים אחרים. בערב הוצגו סרטים כמו "הצעיף הכחול", "האדם השלישי", "האורז המר" ןכד'.שלומית קדם - שיחה 18:19, 22 ביוני 2013 (IDT)
thread_title:  קולנוע תמר 

message: בספר "ימי הכלניות", עמ' 76, תום שגב כותב שרחוב אלנבי "הוליך מהמטה של ועד הצירים אל הים", ושקודם לכן נקרא רחוב "חברה חדשה". בערך לעומת זאת, כתוב  ששם הרחוב היה "דרך הים". אז מה היה שמו לפני שנקרא על שם הגנרל הבריטי? Liad Malone - שיחה 02:24, 2 בדצמבר 2016 (IST)
replies: text: גם בהערות בספר מובאים מספר מקורות המציינים את שם הרחוב "חברה חדשה". מה עוד שהרחוב הוסט לעבר הים רק ב 1922 לכן מסופקני שאי פעם שם הרחוב היה "דרך הים". 109.66.117.188 05:43, 21 בספטמבר 2022 (IDT)

text: כך קמו והצטרפו לתל אביב עד מלחמת העולם הראשונה השכונות נחלת בנימין, חברה חדשה (רחוב אלנבי של ימינו), מאה שערים ומרכז בעלי מלאכה. המלחמה השביתה לחלוטין את תהליך ...גגל
replies: text: :בסוף 1911 קנתה חברה ושמה 'חברה חדשה' שטח קרקע בן כ-70 דונאם (126 אלף אמה) ממזרח לתל-אביב, בקטע שבין מסילת-הברזל ועד כיכר מגן-דוד של היום. שטח זה חולק ליחידות של כ-1,500 אמה כל אחת והחלה בו בנייה, כאשר במרכזו רחוב ראשי, רחוב הים, כיום רחוב אלנבי.
thread_title:  חברה חדשה 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://sites.google.com/site/allenbystreet/ נמצא כקישור שבור. מומלץ להוסיף https://web.archive.org/web/20100909020037/http://sites.google.com/site/allenbystreet/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:18, 19 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023) 

message: להלן האתר הרשמי של עיריית ת"א: 
https://www.mytelaviv.co.il/AllenbySt-100
כבר תיקנתי בעבר את הערך והוספתי ששמו המקורי של הרחוב היה "דרך הים" אך זה נמחק. הפעם אני מצרף סימוכין של עיריית ת"א. הרחוב לא נקרא "חברה חדשה" אלא שכן בשכונת "חברת חדשה". 77.137.26.169‏ 21:12, 17 בדצמבר 2023 (IST)
replies: text: תיקנתי. דוד שי - שיחה 08:56, 18 בדצמבר 2023 (IST)
thread_title:  שמו המקורי של הרחוב